**Áform um frumvarp til laga um samskiptaráðgjafa íþrótta- og æskulýðsmála** Mál nr. S-134/2018 Stofnað: 18.09.2018 Síðast uppfært: 27.09.2018

***Blátt áfram forvarnarverkefni gegn kynferðisofbeldi á börnum, vill koma umsögn sinni á framfæri.***

Mælt er með því að bætt verði við ákvæði um ráðningar og að íþróttafélögum ber skylda að þjálfa allt starfsfólk og sjálfboðaliða sem kemur að starfi í þágu barna og unglinga. Starfsfólk, þjálfarar og sjálfboðaliðar íþrótta og æskulýðsstarfs beri að vita hvernig megi koma í veg fyrir, þekkja einkenni og tilkynna grun um kynferðisbrot á börnum. Ef aðilar neiti að sitja slíka þjálfun fær starfsmaður ekki starfið. Þjálfaðir eru mannauðs/ráðningarstjórar í hverju félagi sem sinna ráðningarferli þar sem sakavottorði fylgi a.m.k. tvö meðmæli sem verði staðfest.

Einnig setji félögin siðareglur varðandi almenn samskipti, bann við öllu sem getur talist á kynferðislegum nótum, þar sem fullorðin einstaklingur, unglingur eða eldra barn, þvingar, sannfærir eða hvetur barn/ungmenni, iðkendur til að taka þátt í hvers kyns kynferðislegri snertingu eða án snertingar, talsmáti, niðurlægjandi atferli eða samskipti í gegnum síma eða netið.

Hafa ber í huga að reglur varðandi samskipti og ráðningar í starfi með ungum fólki í íþróttum og æskulýðsstarfi veita skýran ramma fyrir starfsfólk svo það seti sig ekki í þá stöðu að vera mögulega ákært fyrir brot gegn iðkendum og að starfsfólk veit í hverju starf þeirra er fólgið. Að sama skapi vita iðkendur að þjálfarar/starfsfólk og sjálfboðaliðar sem hafa hlotið slíka þjálfun og treysta sér að leita sér aðstoðar sé þess þörf. Á meðan fullorðnir styðja ekki fullorðna þolendur sem segja frá áreitni og ofbeldi þá eru enn minni líkur á því að börn treysti sér til þess að stíga fram og segja frá áreitni og ofbeldi af hendi þjálfara/starfsmanns eða sjálfboðaliða.

Að lokum viljum við minna á mikilvægt hlutverk fullorðinna til að vernda börn gegn öllu ofbeldi. Stór hluti þjóðarinnar tekur þátt í íþrótta og æskulýðsstarfi af einverju tæi sem iðkendur og svo þjálfarar, sjálfboðaliðar og starfsfólk. Börn eiga rétt á að búa við öruggt umhverfi þar sem þau geta treyst því að fullorðnir hafi gert allt sem sem í þeirra valdi stendur til að vernda æsku þeirra og þau geti óáreitt stundað íþróttir og þjálfað þrautseigju og heilbrigðan lífstíl.

Sigríður Björnsdóttir

Framkvæmdastjóri Blátt áfram